แบงก์โน้ตส์
อุ๊ยตาย ว้ายกรี๊ด...การออกมาคัดค้านติเพื่อก่อในเรื่องนโยบายการรับจำนำข้าวของ
27 ก.ย. 2554

ศึกน้ำลาย 
อุ๊ยตาย ว้ายกรี๊ด...การออกมาคัดค้านติเพื่อก่อในเรื่องนโยบายการรับจำนำข้าวของ “คุณชายอุ๋ย–ม.ร.ว.ปรีดิยาธร เทวกุล” อดีตรองนายกฯ และ รมว.คลัง ที่เปล่งเสียงดังๆ ด้วยความฮ้วง ห่วงไปยังรัฐบาลปูแดง-ยิ่งลักษณ์ ชินวัตร เพราะกลัวจะเจ๊งหนัก จนรัฐบาล จะอยู่ไม่ยืด ถูกแปรเจตนาซะงั้น
“รองฯ โต้ง-กิตติรัตน์ ณ ระนอง” รองนายกฯ และรัฐมนตรีพาณิชย์ มีหรือจะย้อม ได้ที ขึ้นเวทีเสวนาแบงก์กรุงศรีอยุธยา มือถือไมค์ไฟส่องหน้า ก็เลยขอเหน็บแบบแสบๆ คันๆ ว่า จริงๆ แล้วคุณชายอุ๋ยเป็นคนที่พ้มเคารพ ท่านพูดอะไรพ้มก็ฟัง
แต่ก็อย่างว่า ล่ะนะ รองนายกฯ และรัฐมนตรีที่มาจากกระบวนการทางประชาธิปไตย ยังงั้ย ยังงัย คงไม่เหมือนกับรองนายกฯ ที่มาจากการแต่งตั้ง วิธีการแก้ปัญหาอาจแตกต่างกัน
อูยยย...กรีดกันซึ่งหน้าเลือดซิบๆ หยั่งงี้ รองฯ โต้งขา ผู้ใหญ่เค้าหวังดี จึงส่งเสียงเตือนสติ
ฟังๆ เค้าบ้างเถอะคร่า พลาดมาอาจเจ็บตัวนะคะทั่นรองฯ